หุ้นเช้า13มิ.ย.ปิดร่วง12.66จุด
หุ้นเช้า 13 มิ.ย. ปิดที่ 1,007.71 จุด ลดลง 12.66จุด ท่ามกลางมูลค่าซื้อขายเบาบาง 7,862 ล้านบาท
13 มิ.ย. 2554

หุ้นเช้า 13 มิ.ย. ปิดที่ 1,007.71 จุด ลดลง 12.66จุด ท่ามกลางมูลค่าซื้อขายเบาบาง 7,862 ล้านบาท
ตลาดหุ้นวันที่ 13 มิ.ย. ดัชนีหุ้นเปิดตลาดปรับตัวลดลงแรงและมาปิดช่วงเที่ยงการซื้อขายที่ระดับ 1,007.71 จุด ลดลง 12.66 จุด หรือ 1.24% มูลค่าการซื้อขายเบาบาง 7,862 ล้านบาท 
บล.ทรีนีตี้ ระบุว่า เปิดตลาดดัชนีอ่อนตัว โดยมองกรอบความเคลื่อนไหวช่วงสัปดาห์นี้ ระหว่าง  998-1,045 จุด ยังเชื่อว่าตลาดหุ้นไทยอาจจะปรับตัวลงไม่มากเท่ากับภูมิภาคอื่น เนื่องจากอ่อนตัวลงไปหนักมากแล้วในสัปดาห์ก่อน 
บล.พัฒนสิน ระบุว่า ดัชนีปรับตัวลดลงแรงขายหุ้นบลูชิพขนาดใหญ่ของนักลงทุนต่างชาติ โดยเฉพาะ กลุ่มสินค้าโภคภัณฑ์ เป็นปัจจัยฉุดตลาดวันนี้ หลังจาก จีนรายงานดุลการค้าเดือนพ.ค.ตํ่ากว่าคาด และตลาดหุ้นสหรัฐวันศุกร์ที่ผ่านมา ทำสถิติปิดต่ำกว่าระดับ12000 จุดเป็นครั้งแรก นับตั้งแต่18 มีค. 2554 เป็นต้นมา